قهرمان ماراشین یازارجیق ائلچه‌سینده ۷،۷، البیستان ائلچه‌سینده ایسه ۷،۶ بؤیوکلوگونده‌کی زلز‌له‌لرده حیاتینی ایتیره‌نلرین ساییسی ۳ مین ۴۱۹ نفره یوکسلدی.
جمهورباشقانی یاردیمچیسی فوات اوکتای، قهرمان ماراش‌دا باش وئره‌ن زلز‌له‌لرده ۳۴۱۹ نفرین حیاتینی ایتیردیگینی، ۲۰۵۳۴ نفرین ایسه یارالاندیغینی آچیقلادی.
اوکتای، زلز‌له‌لردن سونرا ییخینتیلار آلتیندان ۸ میندن چوخ اینسانین قورتاریلدیغینی بیلدیردی.
جمهورباشقانی یاردیمچیسی، باشقا اؤلکه‌لردن ۳۲۹۴ آختارما قورتارما پرسنلینین زلز‌له بؤلگه‌لرینه گلدیگینی قید ائتدی.
حاتایین اوداباشی محله‌سینده چؤکه‌ن بینانین ییخینتیلاری آلتیندان۳۰ یاشلی حولیا ییلماز و ۶ آیلیق کؤرپه‌سی عایشه وئرا ییلماز، ۲۹ ساعات سونرا ساغ چیخاریلدی.
آنا و کؤرپه‌سی معالیجه اوچون خسته‌خانایا آپاریلدی.
قهرمان ماراش‌دا دا ییخینتیلار آلتین‌ا قالان گنج قیز زلز‌له‌دن ۲۸ ساعت سونرا قورتاریلدی.
غازی آنتپ‌ده ایسه بیر قادین ۲۵ ساعات سونرا ییخینتیلار آلتیندان ساغ چیخاریلمیشدی.
اوچان بینالارین اولدوغو بؤلگه‌لرده آختارما قورتارما ایشلری داوام ائدیر.
